Германиа-Урыстәылатәи афорум аҭҵаарадырратә директор Александр Рар далахәын X Азиатәи аконференциа. Аконференциа мҩаԥнагон Жәларбжьаратәи адискуссиатә клуб "Валдай". Аексперт иажәақәа рыла иахьа адунеи ахаануп Азиа Ду аира.
"Иахьазы иалшаны иҟалеит Азиа Ду аира, абара. Арахь иаҵанакуеит алианс ҿыцқәа, аусеицура аекономикатә форма ҿыцқәа, зых иақәиҭу адгьылҵакырақәа раԥҵара", - иҳәеит Александр Рар аконференциа "Центральная Азия и Евразия: многостороннее сотрудничество перед вызовами глобального беспорядка" аҟны иқәгылараан.
Аҟазауаҩ инаҵшьны иагәеиҭеит Азиа Ду ишало "Мраҭашәара иацәцаз" Ҭырқәтәыла, Филиппины, Вьетнам. Аҵыхәтәантәиқәа шықәсык аԥхьа ЕАА аус ацура иазгәышьуаз роуп.
"Азиа иаԥырҵоит иахьазы зегь иреиҳау аекономикатә ҵакыра. Уи ауаатәыҩса адунеи иаақәнагалеижьҭеи зеиԥш ҟамлац ауп. Адунеитә економика 50% ахәҭоуп. Арҭ аекономикатә процессқәа шьаҭас иҟаҵаны иаԥҵахоит аполитикатә институтқәа. Урҭ ԥхьаҟазы адунеитә зинеиҿкаара шьақәдыргылоит", - иазиԥхьаӡоит аҵарауаҩ.
Иара иажәақәа рыла, Азиа еиуеиԥшым аҳәынҭқаррақәа реинырра ахьалшо аҭыԥқәа аԥшаауеит, иара убри алагьы аҭынчра ҭышәынартәалоит.
"Иҟалап иахьа Европа аамҭа ииасызар, аҽа аамҭак – Азиа аамҭа– ҳааины ҳааҭагылазар.адунеитә зинеиҿкаара аҽа ԥҟаррақәак рыла ишьақәыргылахоит. Ари уаанӡа Мраҭашәара ишыҟанаҵоз акәӡам ишыҟаҵахо. Зынӡа аҽакхоит. Адиалогиа алшарақәеи, атрадициақәеи иреилаӡҩарҭахоит", - дхәыцуеит Александр Рар.
Аексперттә клуб "Валдай" алахәыла иара убасгьы иазгәеиҭеит атәылақәа аҭахкаара иҭыҵны аинтеграциа рхы шаздырхо.
"Уажә зегьы рҽеиҭаркуеит. Сгәы иаанагоит инарҭбаау аусеицура иамҩоуп ҳәа уи аиҭакра. Сара исыздырам иҟалаша аха макьаназы зегьы ацивелизациатә ҟазшьа рымоуп", - иҳәоит аексперт.
Самарканд имҩаԥысуеит Валдаитәи аклуб X Азиатәи аконференциа "Центральная Азия и Евразия: многостороннее сотрудничество перед вызовами глобального беспорядка" атемала.
Иара иалахәуп 70-ҩык рҟынӡа аекспертцәа— Урыстәыла, Узбекистан, Германиа, Индиа, Казахстан, Кыргызстан, Китаи, Таџьыкистан, Филиппин, Швециа, Иапониа рҟынтәи.
Иара убас шәаԥхьар ҟалоит:
- Путин Европа афымцатә ресурсқәа Америка иахьамархәҳауа хыданыхраны ибоит
-
Европа иқәынхо ЕАШ асанкциақәа ирықәшаҳаҭым